Јане Атанасов

Јане Атанасов — македонски писател и афорист.
1 Животопис
Јане денес живее и твори во Кочани. По професија е дипломиран економист, а сега е активен пензионер. Атанасов е иницијатор за одржувањето на манифестацијата „Вечер на македонскиот афоризам“  во Кочани (од 2023 година - АФКО) .Тој е еден од основачите на Здружението на граѓани „Афористичка репрезентација на Македонија“. Ова здружение, во 2022 година, му доделило Специјална плакета за особен допринос за развојот на хуморот и сатирата во Македонија.
2 Творештво
Свои творби, најчесто со хумористична содржина, објавувал во:
„Студентски збор“,  „Млад борец“, „Остен“, „Јеж“, „Јежев Хумор“, „Секси Хумор“, „Вечерње новости“, „Војничке новине“, „Радио аматер“, „Македонска фаланга“, „Хороскоп“, „Актуелности“,  „Разбибрига“, „Балканиум“ и во многу електронски медиуми. Атанасов е автор на следниве книгиː
* Насмевки(хумористични текстови);  ЈОУ Библиотека „Искра“ - Кочани, 1994,
* Кочанска мистерија (потресна приказна за мистериозната смрт на брат му Спасе Атанасов); „Растер“ - Прилеп, 1995,
* АУ - УА (хуморески); Матична библиотека „Искра“ - Кочани, 2003,
* Зипувани вистини(афоризми); „Европа - 92“ ДООЕЛ - Кочани, 2009,
* За (не)мирен сон (афоризми); „Орион“ – Делчево, 2015,
* За секој ден по еден (афоризми); ЈОУ Библиотека  „Искра“ – Кочани 2019,
* Тодосија Паунов – од Речани до Македонскиот парламент; „ Европа - 92“ ДООЕЛ – Кочани; 2021 (коавтор, заедно со Славица Цветкова),
* Под фенерот на Диоген (афоризми); „Европа - 92“ ДООЕЛ - Кочани, 2022,
* Некогаш некаде(поезија); „Европа - 92“ ДООЕЛ - Кочани, 2022,
* Десет години „Вечер на македонскиот афоризам“ во Кочани; „Европа - 92“ ДООЕЛ – Кочани; 2022 (коавтор, заедно со Славица Цветкова) и
* Групен афористички портрет; ЈУБ „Благој Јанков Мучето“, Струмица, 2024; (коавтор, заедно со Ацо Ѓорѓиев).
Како автор Атанасов е застапен во  преку педесет заеднички изданија, со други автори од земјата но и од странство (алманаси, прегледи, билтени ... ) меѓу кои се следниве:
* Антологија на македонскиот афоризам; „Алма“ - Белград , 2007 (приредувач Васил Толевски),
* Антологија на балканскиот афоризам; „Алма“ - Белград , 2008 (приредувач Васил Толевски),
* Бисери на балканскиот афоризам, книга 1; „Алма“ - Белград , 2010 (приредувач Васил Толевски),
*  Г-50 (aлманах на афористи); уредници: Миле Ѓорѓијоски и Димитар И. Вилазорски; „Орион“ - Делчево, 2015;
* Кој е кој во афоризмот (Ко је ко у афоризму); Приредувач Јасмина Буква; „Алма“ – Белград (Република Србија), 2016,
* Здивот на духот (Дах духа) – Антологија на афоризми; Приредувач Вељко Рајковиќ; „Бале“ – Подгорица (Република Црна Гора), 2018,
* Селект 2/2020; Македонија презент – Скопје; 2020 (Приредувачи Васил Толевски и Христо Петрески),
* Алманах на книжевни форми; НУ ЦК „Бели Мугри“ – Кочани, 2021,
* Книга на моите пријатели (Књига мојих пријатеља); Приредувач Милан Пантиќ; Зворник, 2022,
* Афоризница  - Зборник од афоризми објавувани на порталот „Скренимо на прави пут“ во текот на 2021 година; Приредувачи: Мирјана Ѓапо и Ружица Голубовиќ – Совка; Ситопринт – Житиште, Република Србија, 2022,
* Жена у мислима (Антологија мисли о жени); Никола Ц. Станковиќ;  Белград, 2022,
* Кумановска симбиоза 22; Клуб на книжевни творци „Симбиоза“; Куманово,  2022,
* Мисловни слапови (Misaoni slapovi); ЗлаткоТомиќ и Васил Толевски; Сплит, 2022,
Добитник е на голем број награди и признанија на полето на литературата. Учествувал на многу поетски настани ,културни манифестации и афористички вечери во родниот град Кочани и пошироко.